[{"text_idx": "#000000", "text": "Mae Osian Meilir yn artist sy'n creu a pherfformio gwaith dawns a symud ac mae bellach wedi'i leoli yng Nghymru. Yn hanu'n wreiddiol o Bentre'r Bryn, ar arfordir gorllewin Cymru, aeth Meilir ymlaen i hyfforddi yn Trinity Laban Conservatoire of Music and Dance. Yno, enillodd radd dosbarth cyntaf cyn bwrw ymlaen a\u0302'i astudiaethau a chwblhau ei radd Meistr mewn Perfformiad Dawns yn rhan o Transitions Dance Company."}, {"text_idx": "#000001", "text": "Mae gwaith Meilir fel perfformiwr yn cynnwys gweithio gyda artistiaid fel Lizzi Kew Ross & Co, Gwyn Emberton Dance, Satore Tech a Fearghus O'Conchuir gyda Chwmni Dawns Cenedlaethol Cymru. Mae ei waith hefyd yn ehangu i fyd theatr ar gyfer cynulleidfaoedd ifanc drwy berfformio gwaith gan Carlos Pons Guerra a Paul Bosco McEneaney, yn teithio ledled y DU ac yn rhyngwladol, yn ogystal a\u2019i waith solo ei hun ar gyfer Cwmni Theatr Arad Goch - Palmant / Pridd (Pavement / Pasture). Fe greodd ei berfformiad cyntaf graddfa ganol - Qwerin, fel cyfarwyddwr a choreograffydd yn 2021 ac ehangu a datblygu'r gwaith i fod yn gyflawn ar gyfer teithio yn 2022. Mae ganddo hefyd brofiad helaeth o arwain gweithdai a dosbarthiadau i blant a phobl ifanc."}, {"text_idx": "#000002", "text": "Mae profiadau cynharaf Meilir, a'i gefndir yn ymhe\u0302l a\u0302'r ddawns werin Gymreig, wedi golygu bod Meilir yn gwerthfawrogi dawns o bob math o ddiwylliannau gwahanol. Mae hefyd wedi golygu ei fod yn cael mwynhad o ystyried y ffordd y gall dawns godi pontydd pwysig rhwng pobl o bob cwr o'r byd."}]